
ANUNŢ CONCURS

Direcția Servicii Publice - Botoșani organizează ȋn data de 21.10.2026, ora 08:30 concurs pentru ocuparea pe perioadă nedeterminată a funcţiei contractuale vacante de execuție de Muncitor calificat (electrician de întreținere și reparații), M/G, treapta III, - 1 post.

1. Numărul, denumirea, nivelul posturilor, structurile în cadrul cărora se află acestea, perioada și durata timpului de lucru: 
· Muncitor calificat (electrician de întreținere și reparații)-1 post, M, treapta profesională III, la Compartimentul Semnalizare Rutieră, Parc Auto din cadrul Serviciului Investiții, Tehnic, Mentenanță, perioadă nedeterminată, normă întreagă
2. Pentru înscrierea la concurs candidații vor prezenta un dosar de concurs care va conține următoarele documente:
a) formular de înscriere la concurs tip; 
b) copia actului de identitate sau a oricărui alt document care atestă identitatea, potrivit legii, aflate în termen de valabilitate 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor, a altor acte care atestă efectuarea unor specializări, precum și a documentelor care atestă îndeplinirea condițiilor specifice ale postului solicitate;
e) copia carnetului de muncă și/sau după caz a adeverinței care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
h) curriculum vitae, model comun european. 
Copiile documentelor vor fi prezentate însoțite de original în vederea verificării conformității. 
Dosarele de înscriere la concurs se depun în perioada 30.09-14.10.2026 la sediul Direcției Servicii Publice – Botoșani situat pe Pietonalul Transilvaniei nr. 2 (Piața centrală - Hala de carne la etaj) - Compartiment Resurse Umane, Salarizare.
3. Condiții generale și condiții specifice de participare la concurs
Condiții generale: Poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condițiile specifice necesare în vederea participării la concurs și a ocupării funcției contractuale de execuție de Muncitor calificat (electrician de întreținere și reparații) în cadrul Compartimentului Semnalizare Rutieră, Parc Auto:
· [bookmark: _Hlk126829089]Studii generale/ medii / școală profesională;
· Certificat, diplomă, atestat în specializarea electrician;
· Permis de conducere categoria B, constituie avantaj;
· Vechime în muncă, în specialitatea studiilor și în calificare – minim 3 ani.

4. Conţinutul probelor: proba practică și interviu. 
5. Bibliografie și tematica: 
1. [bookmark: _Hlk174448570][bookmark: _Hlk134186042]Normativ privind proiectarea, executarea și exploatarea instalațiilor electrice I7/2011, actualizat, cap. 5 Alegerea și montarea echipamentelor electrice și Cap. 9 Prevederi generale pentru exploatarea instalațiilor electrice;
2. Hotărârea de Guvern nr. 1146/2006 stabilește cerințele minime de securitate și sănătate pentru utilizarea în muncă de către lucrători a echipamentelor de muncă;.
3. Legea nr. 319/2006 – Legea securității și sănătăţii în muncă, Capitolul IV. Obligaţiile lucrătorilor, art.22, art.23;
4. HCL nr. 127/07.05.2026 privind aprobarea Organigramei, Statului de funcții și Regulamentului de organizare și funcționare al Direcției Servicii Publice - Botoșani, cu modificările și completările ulterioare anexa nr.3, alin. II, art.5 Obiectul de activitate al Direcției, art.6, art. 7 Patrimoniul Direcției, art. 31 Atribuţii, sarcini, responsabilităţi ale activității de semnalizare rutieră, parc auto, art. 40 Îndatoriri principale;
NOTĂ: Se vor lua în considerare forma actelor normative enumerate în vigoare la data publicării anunțului privind organizarea concursului.
[bookmark: _Hlk126741095]6. Calendarul de desfășurare a concursului
Probele stabilite pentru concurs:
· Termen limită depunere dosare de înscriere: 14.10.2026 ora 16.00
· Data, ora și locul desfășurării probei practice: 21.10.2026, ora 08.30 la sediul secundar din str. Codrului, nr. 16 Direcției Servicii Publice-Botoșani.
· Data, ora și locul desfășurării probei interviului: 26.10.2026, ora 08.30, la sediul Direcției Servicii Publice-Botoșani, Pietonalul Transilvaniei nr.2 (Piața centrală), data poate fi modificată în termen de până la 4 zile lucrătoare de la desfășurarea primei probei.

NOTĂ: Rezultatele fiecărei probe se afișează în termen de maximum o zi lucrătoare de la finalizarea acesteia. Contestațiile se depun în termen de cel mult o zi lucrătoare de la data afișării rezultatelor și se soluționează în termen de maximum o zi lucrătoare, conform prevederilor H.G. nr. 1336/2022.

Relaţii suplimentare se pot obţine la sediul instituţiei sau la telefon 0726 291 827 Compartiment Resurse Umane, Salarizare astfel: luni – joi  între orele 07:30 – 16:00, vineri între orele 07:30 – 13:30.

Director,
Ing. Marinela VIERIU

